OR-BCP ลดราคาดีเซล B7-พรีเมียม B7 ลิตรละ 2 บ. มีผลพรุ่งนี้
OR-BCP ปรับลดราคาขายปลีกน้ำมันดีเซล B7-ดีเซล พรีเมียม B7 ลงลิตรละ 2 บาท มีผลพรุ่งนี้ (11 ต.ค.64) ส่วนดีเซลชนิดอื่น-น้ำมันกลุ่มเบนซิน และแก๊สโซฮอล์ราคาคงเดิม
OR-BCP ปรับลดราคาขายปลีกน้ำมันดีเซล B7-ดีเซล พรีเมียม B7ลงลิตรละ 2 บ. มีผลพรุ่งนี้ (11 ต.ค.64)
10 ต.ค. 2564

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันดีเซล B7 และดีเซล พรีเมียม B7 ลงลิตรละ 2 บาท ส่วนน้ำมันดีเซลชนิดอื่น และน้ำมันในกลุ่มเบนซิน และแก๊สโซฮอล์ราคาคงเดิม โดยมีผลตั้งแต่เวลา 05.00 น. ของวันพรุ่งนี้ (11 ต.ค.) เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station อยู่ที่ลิตรละ 38.56 บาท, แก๊สโซฮอล์ 95 ลิตรละ 31.15 บาท, แก๊สโซฮอล์ 91 ลิตรละ 30.88 บาท, E20 ลิตรละ 29.64 บาท และ E85 ลิตรละ 23.44 บาท ส่วนดีเซล B7 อยู่ที่ลิตรละ 28.29 บาท, ดีเซล พรีเมียม B7 อยู่ที่ลิตรละ 33.06 บาท, ดีเซล B10 ลิตรละ 28.29 บาท และดีเซล B20 ลิตรละ 28.04 บาท
